CELEX: 62016CN0151
Language: et
Date: 2016-03-14 00:00:00
Title: Kohtuasi C-151/16: Eelotsusetaotlus, mille on esitanud Lietuvos vyriausiasis administracinis teismas (Leedu) 14. märtsil 2016 – UAB „Vakarų Baltijos laivų statykla” versus Valstybinė mokesčių inspekcija prie Lietuvos Respublikos finansų ministerijos

30.5.2016   
            
            
               ET
            
            
               Euroopa Liidu Teataja
            
            
               C 191/13
            
         Eelotsusetaotlus, mille on esitanud Lietuvos vyriausiasis administracinis teismas (Leedu) 14. märtsil 2016 – UAB „Vakarų Baltijos laivų statykla”versus Valstybinė mokesčių inspekcija prie Lietuvos Respublikos finansų ministerijos
   (Kohtuasi C-151/16)
   (2016/C 191/16)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Kaebuse esitaja:„Vakarų Baltijos laivų statykla”
   
      Vastustaja: Valstybinė mokesčių inspekcija prie Lietuvos Respublikos finansų ministerijos
   
      Eelotsuse küsimused
   
   
               1.
            
            
               Kas nõukogu 27. oktoobri 2003. aasta direktiivi 2003/96/EÜ (1), millega korraldatakse ümber energiatoodete ja elektrienergia maksustamise ühenduse raamistik ja mida on viimati muudetud nõukogu 29. aprilli 2004. aasta direktiiviga 2004/75/EÜ (2), artikli 14 lõike 1 punkti c tuleb tõlgendada nii, et niisugustel asjaoludel nagu käesolevas asjas, kui energiatooteid tarnitakse kasutamiseks laevakütusena [Euroopa Liidu] territoriaalvetes sõitmiseks, et laev saaks omal jõul liikuda – ilma et selle eest saadaks otsest tasu – kohast, kus ta ehitati, teise liikmesriigi sadamasse, et võtta seal peale esimene kaubanduslik last, ei saa seda energiatoote tarnet aktsiisiga maksustada?
            
         
               2.
            
            
               Kas direktiivi 2003/96 artikli 14 lõike 1 punkt c takistab kohaldamast selliseid liikmesriigi siseriiklike õigusaktide sätteid, nagu on kohaldatavad käesolevas asjas ja mis välistavad nimetatud õigusnormis ette nähtud maksuvabastuse kohaldamise juhul, kui energiatoote tarnega rikuti liikmesriigi kehtestatud tingimusi, ehkki see tarne vastab direktiivi 2003/96 artikli 14 lõike 1 punktis c ette nähtud maksuvabastuse kohaldamise sisulistele tingimustele?
            
         
      (1)  EÜT L 283, 2003, lk 51; ELT eriväljaanne 09/01, lk 405.
   
      (2)  EÜT L 157, 2004, lk 100; ELT eriväljaanne 09/02, lk 21.